### 11.    Beslutning om anlægsbevilling til koordinerende arbejde med ledningsejere 2017

**Åbent**

Sagsnr.: 326-2014-132742     J.nr.: 05.12.00           Dokumentnr.:
326-2016-416952

**Sagstype**

Beslutning.

**Resume og sagens baggrund**

På investeringsoversigten for 2017 er der afsat et
rådighedsbeløb på 2,192 mio. kr. til koordinerende arbejder med ledningsejere.
Der søges om frigivelse af det samlede rådighedsbeløb på 2,192 mio. kr. til
koordinerende arbejder med ledningsejere.

**Indstillinger**

Direktøren indstiller, at der gives en anlægsbevilling på
2,192 mio. kr. til koordinerende arbejder med ledningsejere finansieret af det
afsatte rådighedsbeløb.

**Behandling**

Teknik- og Miljøudvalget,
Økonomiudvalget, Kommunalbestyrelsen.

**Sagsfremstilling**

Der er flere igangværende og forestående ledningsarbejder
forestået af specielt Kalundborg Forsyning A/S, men også øvrige vand- og
varmeforsyninger. Det afsatte rådighedsbeløb vil hovedsageligt skulle bruges
til Kalundborg Kommunes andel af asfaltarbejderne samt udskiftning af
regnvandsbrønde og stikledninger i forbindelse med Kalundborg Forsynings
kloakarbejder. Dertil kommer arbejder udført af private entreprenører, hvor
kommunen med fordel indgår i samarbejder om materialer og asfalt- og
belægningsarbejder mv.

**Økonomiske konsekvenser**

Der er afsat et rådighedsbeløb på 2,192 mio. kr. i 2017 til
koordinerende arbejder med ledningsejere. Økonomichefen bemærker, at
restrådighedsbeløbet i 2017 udgør 0 kr.